‏ז' אב תשע"ט

‏8 אוגוסט, 2019

# מכרז פומבי מס' 69/19 – הארכת מועד

### **תיאור המשרה: לבורנטים/ות למקצועות: פיזיקה/ כימיה/ ביולוגיה/ ביוטכנולוגיה**

בהתאם לסעיף 10 לצו העיריות (נוהל קבלת עובדים לעבודה) תשל"ז – 1977 בהתאם לפקודת העיריות (נוסח חדש), חוק הרשויות המקומיות תקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של **לבורנטים/ות** ברמת השרון, והזמנה להציג מועמדות לאיוש המשרה כאמור.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. **המועד האחרון להצגת המועמדות למשרה הינו:** **27.8.19**

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד:** לבורנטים/ות למקצועות: פיזיקה/ כימיה/ ביולוגיה/ ביוטכנולוגיה

**היקף המשרה:** 100%

**היחידה:** אגף החינוך.

**כפיפות**: מנהל/ת בית הספר.

**דירוג**: לבורנטים בהתאם להסכם הקיבוצי החדש.

**דרגה**: 37 – 39.

**תקופת ניסיון**: שנתיים.

**כללי:** בכפוף להוראות כל דין וקבלת כל האישורים הדרושים, המועמד/ת שת/יזכה ת/יהיה מנוע/ה מלעסוק במקצועו במסגרת עסק פרטי ו/או בכל עיסוק אחר.

המועמד מתחייב שלא לעסוק ולא לטפל בכל עניין שיש בו משום ניגוד עניינים לתפקידו/ה כעובד של עיריית רמת השרון.

הוראות מכרז זה יהוו חלק בלתי נפרד מן ההתקשרות בין המועמד/ת לבין עיריית

רמת השרון.

**ג. תיאור התפקיד**

תמיכה בהליכים פדגוגיים בתחומי הדעת הרלבנטיים תוך יצירה ושמירה על סביבה לימודית בטוחה בתחומי החינוך מדעי – מעשי לתלמידי בית הספר.

עיקרי התפקיד:

* ריכוז הפעילות במעבדה.
* אחריות על קיום סביבה בטיחותית במעבדה.
* ניהול הציוד והרכש של המעבדה.

**ד. דרישות התפקיד**

**השכלה:** לפחות על תיכונית שאינה אקדמאית הנדסאי / לבורנט מוסמך.

קורס בסיסי של 20 שעות בעזרה ראשונה ופעם בשלוש שנים רענון חד יומי (סעיף 4.11 לחוזר מנכ"ל הבטחת הבטיחות במעבדות 1/2002).

**כשירות מקצועית:** היכרות עם חוזרי מנכ"ל ונהלים הקשורים בהתנהלות מעבדה.

**רישום פלילי** : היעדר הרשעה בעבירת מין, בהתאם לחוק למניעת העסקה של עברייני

מין במוסדות מסוימים, תשס"א – 2001.

**ה**. **כישורים אישיים**:

אמינות ומהימנות; יחסי אנוש מעולים; יכולת עבודה בצוות; קפדנות ודייקנות; ערנות

ודריכות; מיומנות טכנית ותפיסה מכאנית; יכולת ארגון ותכנון; יכולת פתרון בעיות; יכולת תיאום, פיקוח ובקרה; כושר הבעה בכתב ובעל פה.

**יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.**

**ו. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

3. ועדת המכרזים שומרת על זכותה לדחות הצעות של מועמדים אשר אינן עומדות

בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה, זאת

בהתאם לשיקול דעתה של ועדת המכרזים.

בכבוד רב,

אבי גרובר

ראש עיריית רמת השרון